Xunta pola defensa de la llingua
#000000
Equí, un artista y so grupu, de lo meyor. Sacantes de lo que pa mín tienen de señaldá bilbaina, cuido que son la preba de cómo la calidá nun tien ren que ver cola venta muchimillonaria de discos y la babayura de les radiofórmules. Pa los que nun los conozais, disfrutái con esti videu o buscái ‘Corazón de tango’, qu’esa igual vos suena.
#000001
Videu nuevu pala campaña doilacara.
#000002
Relixosamente, ayeri tuviemos nel actu convocáu pola Academia. Había que tar ellí, y tuvo bien amosar el compromisu de bona parte de la sociedá asturiana pa cola so llingua. Prestónos ver de cerca a la coraxuda presidenta y a toa una Academia de la que, cuidamos dende equí, tenemos que sentir argullu pol papel que quier y merez xugar. Tamién prestónos enforma la intervención última, la de Xosé Nel Riesgo, que munchos firmaríemos como propia. Pero decepcionónos una migayina l’actu en sí.
#000003
Pero en fin, sacantes d’eso, verdá ye que prestó tar ellí, y que hai que siguir... como dixo Riesgo, hai que facese visibles, enllenar l’alministración de trámites n’asturianu, salir del armariu y amosar que, de verdá, polo menos una parte importante de la sociedá asturiana ta pidiendo respetu y que se-y reconoza un derechu que ye suyu.
#000005
Confimáu, siguimos chupando del bote pero bien. El cuentu de la crisis, de les reconversiones y de la ‘solidaridá’ territorial tien afitao el sistema más encontradizu pa caltener el gobiernin del ‘principedo’ (como diz L’Ayalgueru). ¿Cuántes de les perres de Catalunya, Madrid y Baleares van pa pagar, y mui bien, la inactividá y el refalfiu d’Asturies? ¿Cuántes pa pagar una descomanada (ya inoperante en munchos aspeutos) alministración pública? El casu ye que nun hai datos pa pensar qu’esto vaya camudar a mediu plazu. Tolo contrariu. La tasa d’ocupación ta como ta, y habrán pasar décades pa que cambie, y ello sedrá pola xubilación de los prexubilaos, y porque la población mengüe entá más. ¿Daquién pensó en facer dalgo pa contribuir en cuenta de siguir chupando del tetu? Non. Porque quien decide ye precisamente quien tien la peza nos llabios. Paezme a min. Pero tolos cuentos acaben. Asturies nun ye cuantayá nin obrera nin rebelde... ye un país llamáu refalfiu. Y nel restu d’España decátense d’ello.
#000006
Vémonos mañana énte la Xunta Xeneral
#000008
A les once menos cuartu.
#000009
¡¡Viva la provincia de Oviedo!
#000010
Pues ya ta consumao. PP y PSOE acaben d’acordar la vuelta a una Asturies na que los bables yeren una peculiaridá prestosa pa les poesíes y los cantarinos de chigre, y nada más.
#000011
Como bien diz Atlantic Prau, el PSOE y el PP acaben d’acordar la derogación de la Llei d’Usu y Promoción del 98 (si non, ¿qué pinta esi puntu de la nueva llei que s’aprobará con mayoría de dos tercios?).
#000012
Esta ye la culminación de toa una estratexa, empobinada a aniquilar cualisquier opción que nun pase per un alcuerdu entre PSOE y PP. Quien pieslla emisores de radio con llicencia, quien promueve la prohibición del usu del asturianu, quien ta avezáu a comprar voluntaes, s’atopa nun puntu nel que se ve capaz de da-y el puntu final a esti tema de los bables, l’últimu requexu mínimamente potente y organizáu de contestació cívica, de crítica. Y lo fixeron güei.
#000013
La verdá, pa esto nun paga la pena l’autonomía. Una autonomía que nun se desarrolla, que nun medra como colectivu humanu, nun ye más qu’un descomanáu comederu (nun hai más que ver de qué viven estos redactores del estatutu).
#000014
Joaquín Aréstegui diz non, ¿soprendíos?
#000016
Joaquín Aréstegui diz nones, y tovía hai quien diz que ye una opinión ‘personal’ del cabezaleru del PP. ¿Daquién puede sorprendese pola rápida anuncia de que d’oficialidá ‘nones’?
#000017
Joaquín Aréstegui, pa quien nun lo sepa, ye l’home de confianza d’Ovidio Sánchez, quien-y apurre’l cachu de cerebru qu’al llavianés-y falta pa facer discursos y declaraciones amañoses, quien-y marca estratexes, quien-y diz lo guapu y llistu que ye depués d’agarrar la depresión tres de perder una elleición tres d’otra.
#000018
Aréstegui ye un home llistu, intelixente, con un nivel mui periba la media de la política asturiana. Ye un estratega diz que maquiavélicu, y sabe cuándo dexar facer a los suyos y cuándo cortar polo sano. Pa él, el problema llingüísticu n’Asturies nun ye más qu’un peón na so estratexia, un peón del que nun sabe mui bien qué va sacar (cuida que más bien poco), polo que nun-y importa un res dexar que-y lu coman y garantizase asina otres pieces más valoratibles nel alcuerdu económicu y de poder que va roblar cola FSA.
#000019
Porque lo importante pa’l PP nel tema l’estatutu ye sacar dalgo... ¿pol bien de los asturianos? Non, pol bien del partíu y de los que faen carrera nelli. Como la FSA, tamién nagua por un bipartidismu que-yos permita afitar esi comederu. Pa manexar dalgo, faise meyor ente dos qu’ente tres.
#000020
Aréstegui se xuega munchu, política y personalmente (más o menos, nel so casu, ye lo mesmu), como p’andar con boberíes col tema la llingua. Siéntolo polos del Círculu Lliberal, que a esti pasu van quedar ensin vaselina en dos díes.
#000021
Va tiempu que nun ponemos música. Güei, buscando coses de chicanos atopé esta rola que está repinche. El wey disque se llama Armando Palomas, rockero chingón que demuestra qu’entá hai maneres de cantar la realidá de la cai ensin ponese a rapiar ni blandir cuernos de chivo. Nes sos roles hai jainas, ranflas, güeros, morros, vatos... ironía y tequila. Que viva México.
#000022
Por cierto, una ferramienta perguapa ye esti diccionariu de xírigues de fala hispana.
#000023
Quedámonos cola imaxe del día
#000024